### Resumé

"HR i tal" 2024 viser, at personaleomsætningen og sygefraværet er faldet fra 2022 til 2023, men fortsat ligger over niveauet fra før [adresse] og udgør en væsentlig udfordring. Pga. arbejdskraftsudfordringen er det afgørende, at vi lykkes med strategien "Vores attraktive arbejdsplads".

"HR i tal" 2024 udleveres på mødet.

### Sagsfremstilling

"HR i tal 2024" (vedhæftet i bilag) har særlig fokus på at belyse de udfordringer og strategier, der vedrører den strukturelle arbejdskraftudfordring, som opstår i en periode, hvor flere bliver ældre, samtidig med at antallet af børn og unge stiger. I kapitel 1, "Ansatte i Vejle Kommune", præsenteres generelle data om kommunens ansatte. Blandt andet fremgår det, at antallet af ansatte pr 100 indbyggere fortsat ligger stabilt på 7,3 personer, men også at antallet af ansatte over 67 år er fordoblet i løbet af de seneste 10 år.

HovedMEDs strategi "Vores attraktive arbejdsplads" foldes ud som optakt til kapitel 2, "Tiltrækning og Tilknytning", hvor man blandt andet kan læse, at personaleomsætningen i 2023 har været lavere end i rekordårene 2021 og 2022. Dog ligger den fortsat markant højere end før Viola Dam. Strategien "Vores attraktive arbejdsplads" er central for, at vi også i fremtiden kan tiltrække dygtig arbejdskraft og tilbyde attraktive arbejdsforhold, der skaber langvarig tilknytning. Her er fleksibilitet, tillid og god ledelse afgørende faktorer. Ligesom undersøgelser viser, at trivsel og arbejdsglæde i høj grad øges, hvis man oplever at gøre en forskel for de borgere, vi arbejder for. Derfor er det vigtigt at have fokus på udvikling af vores opgaveløsning, ikke mindst via en kultur med modige hverdagseksperimenter og prøvehandlinger.

I kapitel 3, "Fravær", viser data, at selv om sygefraværet er faldet fra 2022 til 2023, ligger det fortsat over niveauet før Covid og udgør en væsentlig udfordring. Konkret er det gennemsnitlige sygefravær i Vejle Kommune faldet fra 15,6 dagsværk i 2022 til 14,3 dagsværk i 2023. Sygefraværet varierer på tværs af forvaltninger, faggrupper og køn. I Vejle Kommune er sygefraværet tæt på landstrenden, men nogle kommuner som fx Randers har lykkes med at skabe større fald i sygefraværet.

Herudover er ”HR i tal 2024” suppleret med gode eksempler på hverdagseksperimenter og prøvehandlinger fra vores egen organisation, både når det gælder tilknytning, sygefravær og bæredygtighed.

Tilde Karlsen vil på sager uden for dagsordenen præsentere og gennemgå data, med fokus på de indsatser, der er opstillet i hhv. strategien: ”Vores attraktive arbejdsplads" samt HovedMEDs arbejdsmiljøindsatser 2024-2025 (begge vedhæftet som bilag). Læs evt. mere om strategien her: Vores attraktive arbejdsplads - [adresse]

HR i tal er vedhæftes som pdf bilag. Trykt version udleveres på mødet.

### Sagens videre forløb

"HR i tal" behandles efterfølgende i Byrådet.

### Historik

#### Kommunaldirektøren indstiller , den 23. september 2024, punkt 222:

at sagen drøftes og tages til efterretning.

#### Beslutning fra Økonomiudvalget, den 23. september 2024, punkt 222:

Anbefales.

Fraværende: Maja Clausen.

### Beslutning

Taget til efterretning.